Diari Oficial de la Generalitat Valenciana


Sumari del DOGV 8555, del 24-05-2019 (2019/5292)

Extracte de la Resolució de 16 de maig de 2019, del conseller de Transparència, Responsabilitat Social, Participació i Cooperació, per la qual es convoquen sis beques de pràctiques professionals en cooperació internacional al desenvolupament durant l'exercici 2019-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5292


Data del document
:   16-05-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 16 de maig de 2019, del conseller de Transparència, Responsabilitat Social, Participació i Cooperació, per la qual es convoquen sis beques de pràctiques professionals en cooperació internacional al desenvolupament durant l'exercici 2019-2020. [2019/5292]  
BDNS (identif.): 456670.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Aquests beques estan destinades a titulats/as universitaris/as que, en la data de finalització del termini de presentació de les sol·licituds, complisquen els requisits recollits en el resolc quart de la convocatòria.  
  
  
Segon. Objecte  
La concessió de sis beques, en règim de concurrència competitiva, sota els principis de publicitat, transparència, objectivitat, igualtat i no discriminació, destinades a titulats/as universitaris/as, per a la realització de pràctiques professionals en cooperació internacional al desenvolupament en la Direcció General de Cooperació i Solidaritat durant els exercicis 2019 i 2020, dirigides a la millora i especialització professional de les persones amb la titulació de Màster universitari oficial en Cooperació Internacional al Desenvolupament.  
  
Tercer. Bases reguladores  
La convocatòria s'ajustarà a les bases reguladores aprovades per l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, publicada en el DOGV número 7916, de data 14 de novembre de 2016 (d'ara en avant Ordre 7/2016).  
  
Quart. Import  
Les beques previstes en la present convocatòria es finançaran amb càrrec a l'aplicació pressupostària 40.50.00.084.894.50, línia de subvenció S6569000 del pressupost de la Generalitat per a l'exercici 2019, i el seu equivalent per a l'exercici 2020, condicionada a l'existència de crèdit adequat i suficient en els pressupostos de la Generalitat per a l'exercici 2020, segons el següent desglossament per anualitats:  
Anualitat 2019: 46.000 euros  
Anualitat 2020: 39.500 euros  
Import total màxim: 85.500 euros  
  
Cinqué. Termini de presentació de les sol·licituds  
El termini per a la presentació de sol·licituds serà de 20 dies naturals, comptats a partir de l'endemà de la publicació de la present resolució en extracte en el Diari Oficial de la Generalitat Valenciana.  
  
Sisé. Altres dades  
1. Les persones aspirants a obtindre una beca presentaran, exclusivament per via electrònica, una única sol·licitud i el currículum de forma completa, segons models normalitzats.  
  
2. Tots dos documents són obligatoris i estaran accessibles en la seu electrònica de la Generalitat accedint al cercador de tràmits i serveis en la url http://www.gva.es/va/inicio/atencion\_ciudadano/buscadores/tramites\_servicios. En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari. La presentació de la sol·licitud de forma diferent a la telemàtica prevista en aquest apartat determinarà l'exclusió de la convocatòria.  
  
3. Criteris de valoració: els criteris que serviran de base per a l'atorgament de les beques convocades mitjançant la present resolució seran els previstos en l'article 11 de l'Ordre 7/2016.  
4. Duració: El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.  
5. Règim de pagaments: a l'efecte de pagament i justificació d'aquestes, s'estarà al que s'estableix en l'article 14 de l'Ordre 7/2016.  
  
València, 16 de maig de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.